**Nummer:** 2298

**Titel:** Vintertjeneste

**Kort titel:** Vintertjeneste

**Status:** GOD

**Godkendelsesperiode:** 25-09-2017 og fremefter

**Beskrivelse af jobområdet**

**Definition af jobområdet**

Jobområdet omfatter glatførebekæmpelse og snerydning af veje, stier og fortove. Vintertjeneste gennemfører ovennævnte i henhold til gældende regulativer fastsat af Vejdirektoratet og kommuner og på baggrund af Transport- og Bygningsministeriets lovgivning om offentlige veje og private fællesveje. Jobområdet er omfattet af fastsatte rammer for udbud i licitation.

Jobområdet omfatter håndtering af forskellige tømidler til glatførebekæmpelse og snerydning, hvor miljøbevidsthed og informationssystemer indgår som en vigtig del af arbejdsprocessen.

Der anvendes forskellige typer køretøjer og udstyr inden for jobområdet. Der benyttes lastbiler over 3.500 kg tilladt totalvægt – med og uden påhængskøretøj, traktorer og andre motordrevne køretøjer herunder motorredskaber, som hovedsageligt er indrettet som arbejdsredskab. Motorredskaber findes i typer der føres af kørende eller gående.

Glatførebekæmpelse og snerydning har i de senere år undergået store teknologiske- og organisatoriske forandringer. Samfundsmæssigt stilles der krav om, at glatførebekæmpelsen tilgodeser det ydre miljø samtidig med, at der bibeholdes et højt trafiksikkerhedsniveau. Der skønnes at være beskæftiget ca. 4.000 inden for jobområdet.

Der findes myndighedskrav fastsat af Justitsministeriet for at føre lastbil, lastbil med påhængskøretøj. Trafik- og Byggestyrelsen har fastsat myndighedskrav om EU- kvalifikationsbevis for fører af køretøjer over 3.500 kg tilladt totalvægt, der udfører erhvervsmæssig godstransport. Trafik- og Byggestyrelsen fastsætter krav til personer, der ønsker tilladelse til at drive vognmandsvirksomhed.

**Typiske arbejdspladser inden for jobområdet**

De typiske arbejdspladser inden for jobområdet er placeret under Vejdirektoratet og kommuner.

I de tilfælde hvor det er Vejdirektoratet eller kommunerne der har ansvar for at skabe fremkommelighed og sikkerhed på kørebaner, cykelstier og gangarealer sættes opgaverne i udbud og der indgås en lang række kontrakter med større og mindre private vognmandsvirksomheder.

Dette betyder, at en stor del af arbejdspladserne er styret i offentligt regi, og at opgaverne udføres i et samspil mellem Vejdirektoratet, det kommunale vejvæsen og selvstændige vognmænd og chauffører ansat i vognmandsvirksomheder.

Der er endvidere en del arbejdspladser inden for jobområdet, som udfører de opgaver inden for glatførebekæmpelse og snerydning, som ligger uden for vejmyndighedernes område. Disse arbejdspladser er virksomheder der rydder for private - og offentlige ejendomskomplekser, private - og offentlige institutioner, andels- og ejerboligforeninger, grundejerforeninger og erhvervsejendomme.

Arbejdet kan være fysisk krævende, selvom flere og mere avancerede tekniske hjælpemidler vinder frem. Der er en hastig teknologisk udvikling inden for jobområdet, både hvad angår køretøjernes opbygning og udstyr. Endvidere er det i dag også almindeligt med omfattende brug af IT fra forskellige platforme til f.eks. dokumentation og registrering af forskellige forhold i forbindelse med håndtering af glatførebekæmpelse og snerydning.

Inden for jobområdet stilles der i stigende grad krav til, at arbejdskraften både besidder grundlæggende og specialiserede kvalifikationer. Det skyldes ikke mindst, at jobområdets kompleksitet er vokset.

Der findes typisk disse jobfunktioner inden for området:

* Chauffører med primært operative opgaver.
* Mellemledere som f.eks. drifts- og kørselsledere
* Selvstændige vognmænd.

**Medarbejderne på arbejdspladserne inden for jobområdet**

Opgaverne i forbindelse med vintertjeneste udføres af medarbejdere, der har opnået kompetencen gennem en kombination af virksomhedsoplæring og deltagelse på kurser, af faglærte chauffører samt af administrative medarbejdere, mellemledere og selvstændige. Ca. 5% har en faglært uddannelse inden for vejgodstransport med specialisering som godschauffør.

For mange medarbejdere med operative opgaver forventes det, at de har et eller flere kørekort og certifikater for at kunne udføre deres erhverv f.eks.:

• Kørekort til traktor

• Kørekort B, C og C/E

• Chaufføruddannelsesbevis (CUB)

• Krancertifikat til lastbilmonteret kran, D

• Gaffeltruck B certifikat

Rigtig mange medarbejdere med operative opgaver har erhvervet disse certifikater i AMU-systemet.

De typiske kompetencer som indgår i jobområdet for vintertjeneste er:

At kunne håndtere avanceret af- og påmontering af plove og spredere, læsning og rengøring af spredere, samt betjene styreboks til spredere, efter nyeste anbefalinger og regler.

At have indgående viden om følgende emner:

- lovgrundlag for vintertjeneste.

- organisering-, metodevalg-, og udførelse af vintertjeneste.

- meteorologi og varslingssystemer.

- tømidlers anvendelse og miljøbelastning.

- diverse plovtypers og spreders opbygning, funktion og anvendelse.

- sikkerhed i udførelse af vintertjeneste

Arbejdet stiller desuden krav om, at medarbejderne er fleksible, har gode samarbejdsevner.

De medarbejdere, der søger eller har beskæftigelse inden for jobområdet, har brug for læse-, skrive-, regne- og IT-kompetencer, således at de kan udføre arbejdsfunktionerne med den nødvendige sikkerhed og kvalitet.

De administrative medarbejdere har typisk en erhvervsuddannelse inden for handels- og kontorområdet.

Mellemledere — f.eks. drifts-og kørselsledere - bliver ofte rekrutteret blandt erfarne chauffører med operative opgaver som tillige har erhvervet sig teoretiske kvalifikationer eller der rekrutteres blandt de administrative medarbejdere

**Arbejdsorganisering på arbejdspladserne inden for jobområdet**

De operationelle medarbejdere arbejder typisk alene, men der er dog stadigvæk et stort behov for at kunne koordinere og samarbejde således, at opgaverne udføres så effektivt og sikkert som muligt. Arbejdstiderne er vekslende og med meget store krav til fleksibilitet.

Medarbejderne skal kunne klare at tilpasse løsningen af opgaven til uforudsete situationer.

De kompetencer, der er fælles med grundlæggende og brede kompetenceområder inden for transportområdet, erhverves i kompetenceområderne inden for vejgodstransport.

**Beskrivelse af de tilhørende arbejdsmarkedsrelevante kompetencer**

**-**

**Kort beskrivelse af kompetencen og dens anvendelse i jobområdet**

Medarbejderen kan afhjælpe mindre fejl og afgive fejlmelding ved større fejl, herunder afgøre om der skal tilkaldes værkstedspersonale. Medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

**Teknologi og arbejdsorganisering**

Materiel til vintertjeneste gennemgår en stadig teknologisk udvikling. Den enkelte medarbejder har ansvaret for at foretage de eftersyn og den vedligeholdelse, som materiellets manual og virksomhedens politik på området foreskriver.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der kræves en grundlæggende læsekompetence. I nogle tilfælde forudsættes det, at medarbejderen kan forstå og anvende manualer på norsk, svensk, engelsk eller tysk.

**Kompetencens udbredelse på arbejdspladser i jobområdet**

**Beskrivelse af de tilhørende arbejdsmarkedsrelevante kompetencer**

**Eftersyn og vedligehold af materiel til vintertjeneste**

**Kort beskrivelse af kompetencen og dens anvendelse i jobområdet**

Medarbejderen kan afhjælpe mindre fejl og afgive fejlmelding ved større fejl, herunder afgøre om der skal tilkaldes værkstedspersonale. Medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

**Teknologi og arbejdsorganisering**

Materiel til vintertjeneste gennemgår en stadig teknologisk udvikling. Den enkelte medarbejder har ansvaret for at foretage de eftersyn og den vedligeholdelse, som materiellets manual og virksomhedens politik på området foreskriver.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der kræves en grundlæggende læsekompetence. I nogle tilfælde forudsættes det, at medarbejderen kan forstå og anvende manualer på norsk, svensk, engelsk eller tysk.

**Kompetencens udbredelse på arbejdspladser i jobområdet**

Kompetencen skal beherskes af alle operative medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Håndtering af udstyr til vintertjeneste**

**Kort beskrivelse af kompetencen og dens anvendelse i jobområdet**

Medarbejderen kan afsætte, tømme og rengøre samt genlæsse forskellig typer af spredere. Medarbejderen kan montere, indstille og justere samt afmontere og foretage nødvendig udskiftning af plovskær og kost på forskellige køretøjstyper. Medarbejderen kan på baggrund af kendskab til IT-teknologi, hydraulik samt el-anlæg indstille og løbende justere det tilhørende udstyrs materialeafgivelse eller kapacitetsydelse.

**Teknologi og arbejdsorganisering**

 Teknologien, som anvendes i forbindelse med håndtering af udstyr til vintertjeneste, er i konstant udvikling, men det er den enkelte medarbejders ansvar, at udstyret anvendes korrekt og sikkert og med højst mulige udnyttelse.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Kompetencen til at foretage sikker anvendelse af udstyr til vintertjeneste opnås enten gennem oplæring i virksomheden eller gennem en kombination af kompetencegivende uddannelse og virksomhedsoplæring. I nogle tilfælde vil specielle ”leverandør”- kurser kunne anvendes.

**Kompetencens udbredelse på arbejdspladser i jobområdet**

Alle operative medarbejdere inden for jobområdet skal beherske denne kompetence.

**Beskrivelse af de tilhørende arbejdsmarkedsrelevante kompetencer**

**Kendskab til vintertjenestens regler**

**Kort beskrivelse af kompetencen og dens anvendelse i jobområdet**

Medarbejderen kan:

• Håndtere køretøjer, plove, spredere og andet udstyr.

• Læsse og rengøre køretøjer og udstyr.

• Betjene styreboks mv. til spredere og andet udstyr, efter nyeste anbefalinger og regler.

Medarbejderen har indgående viden om følgende emner:

• Lovgrundlag for vintertjeneste.

• Organisering-, metodevalg-, og udførelse af vintertjeneste.

• Meteorologi og varslingssystemer.

• Tømidlers anvendelse og miljøbelastning.

• Diverse plovtypers og spreders opbygning, funktion og anvendelse.

• Sikkerhed i udførelse af vintertjeneste.

• Regler for vejbestyrelsernes organisation samt ansvar- og forsikringsforhold.

• Arbejdstidsregler inden for området.

**Teknologi og arbejdsorganisering**

Værktøjerne, der står til rådighed for medarbejderen, strækker sig fra opslag i håndbøger over anvendelse af IT-baserede databaser til søgning på Internettet.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Planlægning af snerydning og glatførebekæmpelse**

**Kort beskrivelse af kompetencen og dens anvendelse i jobområdet**

Medarbejderen kan planlægge og gennemføre snerydning og glatførebekæmpelse på veje, stier og fortove hensigtsmæssigt og under hensyntagen til lokale trafikale forhold.

**Teknologi og arbejdsorganisering**

Teknologien, som anvendes til at beherske kompetencen, strækker sig fra færdighed i at slå op i kortbøger, over at kunne foretage en rationel ruteplanlægning til at kunne anvende IT-baserede ruteplanlægningsværktøjer samt navigationsudstyr.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der kræves en grundlæggende læsekompetence. Stadig flere medarbejdere skal kunne anvende IT-baseret kommunikationsudstyr og pc.

**Kompetencens udbredelse på arbejdspladser i jobområdet**

Mange operative medarbejdere inden for jobområder skal beherske denne kompetence. De fleste administrative medarbejdere, alle mellemledere og selvstændige **skal** beherske denne kompetence.

**Beskrivelse af de tilhørende arbejdsmarkedsrelevante kompetencer**

**Rationel, hensynsfuld, sikker og økonomisk kørsel i forbindelse med snerydning og glatførebekæmpelse**

**Kort beskrivelse af kompetencen og dens anvendelse i jobområdet**

Medarbejderen kan udføre snerydning og glatførebekæmpelse med sikkerhed for materiel og øvrige trafikanter under hensyntagen til miljø, arbejdsmiljø, energi- og miljørigtig kørsel, samt med korrekt køreteknisk indsigt. Manøvrering under anvendelse af kost og plov kræver særlig køreteknisk indsigt samt konkret viden om kolonnekørsel, aflægning, hastighed, kryds, vind og påfyldning samt afgravning.

**Teknologi og arbejdsorganisering**

Udstyret, der anvendes på området, bliver mere og mere avanceret og støtter, men også overvåger, medarbejdernes evne til at udføre rationel, hensynsfuld, sikker og økonomisk kørsel.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Grundlæggende kendskab til IT, arbejdsmiljø og ergonomi samt til vintertjenestens miljøpåvirkninger.

**Kompetencens udbredelse på arbejdspladser i jobområdet**

 Kompetencen er udbredt til alle arbejdspladser på området.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd inden for vintertjeneste**

**Kort beskrivelse af kompetencen og dens anvendelse i jobområdet**

Medarbejderen er opmærksom på arbejdsulykker, og hvordan disse kan forebygges, således at vedkommende, på baggrund af sit grundlæggende, brancherettede kendskab til førstehjælp, kan udføre almindelig og livreddende førstehjælp ved ulykker i transportvirksomheder. Medarbejderen kan forebygge yderligere påvirkninger og skader samt reagere hensigtsmæssigt ved brand og ved farligt gods- og kemikalieuheld og –ulykker.

Medarbejderen har en grundlæggende forståelse for elementær sikkerhed på arbejdspladsen, under kørsel, i eller ved køretøjet, samt ved brug af køretøjets hjælpeudstyr, således at vedkommende kan anvende sin viden ved løsning af opgaver, som indebærer sikkerhedsmæssige risici.

Medarbejderen kan forholde sig aktivt til at mindske arbejds- og belastningsskader, og til at styrke egen sundhed, på baggrund af viden om, hvordan de fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

**Teknologi og arbejdsorganisering**

Jobområdet er kendetegnet ved betydelige sundhedsmæssige belastninger.

Erhvervets særlige vilkår, der bl.a. består af "alene" arbejdspladser, hvor medarbejderne har lange stillesiddende perioder vekslende med hårdt fysisk arbejde, besværlige vilkår m.h.t. sund ernæring, motion m.v., fordrer en stigende bevidsthed hos såvel medarbejdere som virksomheder om betydningen af sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Vintertjeneste udføres ofte under stort tidspres, hvilket medfører risiko for ulykker og skader.

**Beskrivelse af de tilhørende arbejdsmarkedsrelevante kompetencer**

**Vintertjenestens metoder**

**Kort beskrivelse af kompetencen og dens anvendelse i jobområdet**

Medarbejderen kan udføre almindeligt forekommende arbejdsopgaver i forbindelse med

vintertjeneste af veje, stier og fortove.

Medarbejderen kan håndtere forskellige metoder for snerydning og glatførebekæmpelse. Medarbejderen har kendskab til forskellige tømidlers egenskaber og påvirkninger af miljøet.

Medarbejderen kan levere den rette kvalitet i udførelsen af sit arbejde og sine funktioner, i henhold til gældende kvalitetsstandarder og miljøbestemmelser.

Medarbejderen kan på baggrund af sit kendskab til principperne for udkald, anvende sin viden i forbindelse med praktisk snerydning og glatførebekæmpelse.

Medarbejderen er i besiddelse af de samarbejdsevner mv., som gør at arbejdet kan udføres med kvalitet og høj grad af service.

**Teknologi og arbejdsorganisering**

De køretøjer, der anvendes, er opbygget specielt til arbejdsområdet. Området organiseres efter retningslinjer fastsat af den amtslige vejbestyrelse, og er præget af højteknologisk beherskelse af meteorologisk informationsindsamling, anvendelse af GPS, analyse af materialer og korrekt anvendelse af disse i konkrete glatføresituationer. Løbende dataopsamling indgår på såvel køretøjer som på vejnettet generelt.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Den enkelte operative medarbejder behersker typisk en eller flere af de opgaver, som kendetegner de forskellige arbejdsområder.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | **EUU** | **Varighed****i dage** |  | **Tilknyttet i perioden** |
| --- | --- | --- | --- | --- |
| 25000 | RKV før erhvervsuddannelse for voksne | AP | 10,0 |  | 25-09-2017 og fremefter |
| 40041 | Den personlige uddannelses- og jobplan | AA | 2,0 |  | 25-09-2017 og fremefter |
| 40137 | Fagunderstøttende dansk som andetsprog for F/I | AP | 10,0 |  | 25-09-2017 og fremefter |
| 40392 | Ergonomi inden for faglærte og ufaglærte job | AD | 2,0 |  | 25-09-2017 og fremefter |
| 40503 | Praktikvejlederens kommunikation med elev/lærling | AD | 2,0 |  | 25-09-2017 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 25-09-2017 og fremefter |
| 40533 | Introduktion til et brancheområde (F/I) | AP | 40,0 |  | 25-09-2017 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 25-09-2017 og fremefter |
| 43343 | Praktik for F/I | AP | 48,0 |  | 25-09-2017 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 25-09-2017 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 25-09-2017 og fremefter |
| 45215 | Grundlæggende faglig regning | AP | 2,0 |  | 25-09-2017 og fremefter |
| 45347 | Grundlæggende faglig matematik | AP | 3,0 |  | 25-09-2017 og fremefter |
| 45511 | Faglig læsning | AP | 2,0 |  | 25-09-2017 og fremefter |
| 45536 | Faglig skrivning | AP | 3,0 |  | 25-09-2017 og fremefter |
| 45545 | Dansk som andetsprog for F/I, basis | AP | 40,0 |  | 25-09-2017 og fremefter |
| 45567 | Dansk som andetsprog for F/I, alment niveau | AP | 40,0 |  | 25-09-2017 og fremefter |
| 45569 | Dansk som andetsprog for F/I, udvidet niveau | AP | 40,0 |  | 25-09-2017 og fremefter |
| 45571 | Fagunderstøttende dansk som andetsprog for F/I | AP | 10,0 |  | 25-09-2017 og fremefter |
| 45572 | Dansk som andetsprog for F/I, basis | AP | 40,0 |  | 25-09-2017 og fremefter |
| 45573 | Dansk som andetsprog for F/I, alment niveau | AP | 40,0 |  | 25-09-2017 og fremefter |
| 45574 | Dansk som andetsprog for F/I, udvidet niveau | AP | 40,0 |  | 25-09-2017 og fremefter |
| 45917 | Praktikvejledning af eud-elever/lærlinge | AF | 1,0 |  | 25-09-2017 og fremefter |
| 47648 | Intro snerydning og glatførebekæmpelse sti/fortov | AK | 1,0 |  | 25-09-2017 og fremefter |
| 47649 | Ajourf sneryd og glatførebekæmp af sti/fortov  | AK | 1,0 |  | 25-09-2017 og fremefter |
| 47651 | Ajour snerydning og glatførerbekæmpelse på vejbane | AK | 1,0 |  | 25-09-2017 og fremefter |
| 47668 | Grundlæggende faglig regning | AP | 2,0 |  | 25-09-2017 og fremefter |
| 47669 | Grundlæggende faglig matematik | AP | 3,0 |  | 25-09-2017 og fremefter |
| 47670 | Faglig læsning | AP | 2,0 |  | 25-09-2017 og fremefter |
| 47671 | Faglig skrivning | AP | 3,0 |  | 25-09-2017 og fremefter |
| 47739 | Intro sneryd og glatførebekæmpelse på vejbaner | AK | 1,0 |  | 25-09-2017 og fremefter |
| 48012 | Instruktører og elever i praktikcentret | AP | 2,0 |  | 25-09-2017 og fremefter |
| 48013 | Mål og læring i praktikcentret | AP | 2,0 |  | 25-09-2017 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 25-09-2017 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 25-09-2017 og fremefter |
| 48569 | Introduktion til det danske arbejdsmarked (F/I) | AP | 5,0 |  | 25-09-2017 og fremefter |